Euroopan parlamentin lainsäädäntöpäätöslauselma ehdotuksesta neuvoston asetukseksi Euroopan talousyhteisön ja Madagaskarin demokraattisen tasavallan hallituksen välisessä Madagaskarin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän tammikuuta 2004 ja 31 päivän joulukuuta 2006 väliseksi ajaksi koskevan pöytäkirjan tekemisestä (KOM(2004)0218 — C5-0186/2004 — 2004/0070(CNS))



Virallinen lehti nro 140 E , 09/06/2005 s. 0101 - 0103



P6_TA(2004)0007 EU:n ja Madagaskarin kalastussopimus * Euroopan parlamentin lainsäädäntöpäätöslauselma ehdotuksesta neuvoston asetukseksi Euroopan talousyhteisön ja Madagaskarin demokraattisen tasavallan hallituksen välisessä Madagaskarin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän tammikuuta 2004 ja 31 päivän joulukuuta 2006 väliseksi ajaksi koskevan pöytäkirjan tekemisestä (KOM(2004)0218 — C5-0186/2004 — 2004/0070(CNS)) (Kuulemismenettely) Euroopan parlamentti, joka - ottaa huomioon ehdotuksen neuvoston asetukseksi (KOM(2004)0218) [1], - ottaa huomioon EY:n perustamissopimuksen 37 artiklan ja 300 artiklan 2 kohdan, - ottaa huomioon EY:n perustamissopimuksen 300 artiklan 3 kohdan ensimmäisen alakohdan, jonka mukaisesti neuvosto on kuullut parlamenttia (C5-0186/2004), - ottaa huomioon työjärjestyksen 51 artiklan ja 83 artiklan 7 kohdan, - ottaa huomioon kalatalousvaliokunnan mietinnön ja kehitysyhteistyövaliokunnan lausunnon (A6-0002/2004); 1. hyväksyy ehdotuksen neuvoston asetukseksi sellaisena kuin se on tarkistettuna ja hyväksyy pöytäkirjan tekemisen; 2. kehottaa puhemiestä välittämään parlamentin kannan neuvostolle ja komissiolle sekä jäsenvaltioiden ja Madagaskarin demokraattisen tasavallan hallituksille ja parlamenteille. KOMISSION TEKSTI | PARLAMENTIN TARKISTUKSET | Tarkistus 1 Johdanto-osan 4 a kappale (uusi) | (4 a) Euroopan unionin kalatalouden etujen puolustaminen on sovitettava yhteen kalavarojen taloudellisesti, sosiaalisesti ja ekologisesti kestävän hoidon sekä kalataloudesta elävien paikallisten rannikkoväestöjen kehityksen kanssa. | Tarkistus 2 Johdanto-osan 4 b kappale (uusi) | (4 b) Komission olisi jatkettava tutkimuksia Madagaskarin sopimuksen kestävää luonnetta koskevien vaikutusten arvioimiseksi. | Tarkistus 3 Johdanto-osan 4 c kappale (uusi) | (4 c) Komission olisi varmistettava, että myönnetyt varat käytetään sopimuksessa määriteltyihin tarkoituksiin, sekä tarkkailtava sen tuloksia paikallisen väestön ja erityisesti perinteisestä kalataloudesta elävien, rannikkoalueilla asuvien yhteisöjen kehityksen kannalta. | Tarkistus 4 3 a artikla (uusi) | 3 a artikla Komissio toimittaa Euroopan parlamentille ja neuvostolle pöytäkirjan 3 artiklan 5 kohdassa tarkoitetun vuosittaisen kertomuksen, johon sisältyy arviointi kohdennettuihin toimiin osoitettujen varojen käytöstä. | Tarkistus 5 3 b artikla (uusi) | 3 b artikla Pöytäkirjan viimeisen voimassaolovuoden aikana ja ennen sen mahdollista uudistamista koskevien neuvottelujen käynnistämistä komissio esittää Euroopan parlamentille ja neuvostolle yleisen arviointikertomuksen, johon sisältyy kustannushyötyanalyysi, tiedot kalastusmahdollisuuksien toteutuneesta käytöstä ja kohdennettujen toimien täytäntöönpanoa koskeva arviointi, jotta voidaan selvittää pöytäkirjan taloudelliset ja yhteiskunnalliset vaikutukset sekä ympäristövaikutukset. | Tarkistus 6 3 c artikla (uusi) | 3 c artikla Näiden kertomusten perusteella ja ottaen huomioon Euroopan parlamentin asiaa koskevan lausunnon neuvosto valtuuttaa komission aloittamaan tarvittaessa neuvottelut uuden pöytäkirjan tekemiseksi. | [1] Ei vielä julkaistu virallisessa lehdessä. --------------------------------------------------